Presentació del Kit Digital a empreses i autònoms
13 de juny de 2023

Manises, 13 de juny de 2023. L'Ajuntament de Manises presenta el programa Kit Digital a la Casa de Cultura, una jornada per a informar empreses i autònoms que ha comptat amb la participació de personal tècnic de la Cambra de Comerç de València, agents digitalitzadors i comerços locals que han sol·licitat l'ajuda.

Com a representant de la Cambra de Comerç, Paula Simón presentant els objectius i la manera d'obtindre el Kit Digital, Gema Navarro de la Botiga de Gema i Julián Camacho del Forn i Pastisseria El Ensanche, que han relatat la facilitat de tramitar les ajudes i els beneficis que els estan reportant. D'altra banda, María Alcanyís d'A3 Sides i Pablo Palazuelos de Ciudad Aumentada com a agents digitalitzadors encarregats d'implantar el Kit Digital en les empreses que així ho sol·liciten, han explicat els passos a donar per a poder beneficiar-se plenament d'aquestes ajudes i han presentat el punt GVANEXT de l'Ajuntament de Manises que està a la disposició del teixit empresarial per a informar i assessorar sobre ajudes europees.

Aquest esdeveniment ha tingut com a objectiu mostrar les oportunitats que presenta Europa per a les empreses a través d'un programa en concret. Les empreses de Manises poden comptar amb mitjans econòmics que milloren la seua competitivitat fent-les més tecnològiques i sostenibles. També pretén contribuir al fet que el canvi arribe a la localitat manisera i ajude al nostre teixit social i econòmic.

Per a això l'Ajuntament de Manises compta amb una tècnica que ofereixen assessorament especialitzat a empreses i autònoms que busquen finançament de fons Next Generation així com de qualsevol altra ajuda i programa europeu. Situada en el Centre de Promoció Econòmica presta servei telefònic, presencial i en línia sota cita prèvia en el correu projectes.europeus@manises.es i en el telèfon 96 152 46 32.

El treball que es realitza a Manises des del Punt GVANEXT té com a objectiu aconseguir finançament addicional als fons municipals per a escometre projectes per a la ciutat i contribuir a enfortir el teixit empresarial fent-lo més competitiu i modern facilitant l'accés a finançament europeu.

Manises Punt GVANEXT és el resultat de l'acció combinada del programa ERTEFE 2022 subvencionat per la Unió Europea-NextGenerationEU, dins del Pla de Recuperació, Transformació i Resiliència de la Unió Europea a través de LABORA i de fons propis del consistori.